पाएं अपने शहर की ताज़ा ख़बरें और फ्री ई-पेपरडाउनलोड करें
शादी समारोह में जाने वाले वाहनों के लिए ही पास जरूरी होगा। वहीं सार्वजनिक स्थानों पर पैदल घूमने पर प्रतिबंध लगाया गया है। लॉकडाउन के दौरान टीकाकरण केंद्र पर कोविड का टीका लेने जाने वाले लोगों को पूर्वाहन 9:00 बजे से 5:00 बजे तक आवागमन की अनुमति रहेगी। बशर्ते उनके पास आधार कार्ड का होना जरूरी होगा। लॉकडाउन में प्रातः 7:00 बजे से 11:00 बजे तक के अवधि को छोड़कर सार्वजनिक स्थानों एवं मार्गो पर अनावश्यक आवागमन प्रतिबंधित रहेगा। आदेश का उल्लंघन करते हुए पाए जाने वाले व्यक्तियों के विरुद्ध आपदा प्रबंधन अधिनियम 2005 की धारा 51-60 एवं भारतीय दंड विधि की धारा 188 के प्रावधानों के अंतर्गत दंडात्मक कार्रवाई की जाएगी। विशेष कार्य हेतु निजी वाहन के परिचालन के लिए ई-पास निर्गत करने की ऑनलाइन व्यवस्था की गई है। इसके लिए serviceonline.bihar.gov.in पर आवेदन दे सकते हैं। जिलास्तर पर सक्षम पदाधिकारी द्वारा आवेदन स्वीकृत किए जाने के उपरांत अगले 3 घंटों के अंदर आवेदक को ई-मेल एवं उसके मोबाइल लिंक के माध्यम से ई-पास प्राप्त करा देने का हर संभव प्रयास किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn